দলীয় সুত্রে জানা গেছে, ফুলতলা ইউনিনের বর্তমান চেয়ারম্যান ও ইউনিয়ন আ’লীগের সাধারণ সম্পাদক মোঃ ফয়াজ আলী এবং সাবেক ৪ বারের ইউপি চেয়ারম্যান ও উপজেলা আ’লীগের যুগ্ম আহবায়ক মাসুক আহমদ আ’লীগের দলীয় মনোনয়ন চেয়েছেন। দলীয় সমর্থন আদায়ে এ দুই প্রার্থীই তৃণমুল থেকে কেন্দ্র পর্যন্ত জোর লবিং চালিয়ে যাচ্ছেন। উপজেলা আ’লীগের আহবায়ক বদরুল হোসেন জানান, নৌকা প্রতীকের চেয়ারম্যান প্রার্থী মনোনয়নের লক্ষ্যে ১৭ নভেম্বর সভা অনুষ্ঠিত হয়। তৃণমুলের মতামতের ভিত্তিতে এক নম্বরে মাসুক আহমদ ও দুই নম্বরে মোঃ ফয়াজ আলীর নাম কেন্দ্রে প্রেরণ করা হয়েছে। এখন কেন্দ্রই চুড়ান্ত করবে কে নৌকার চেয়ারম্যান প্রার্থী।